  Наталья Тетерина Туннэ, 30-тӥ куартолэзе, 19 часын Удмурт кун филармониын калык эктонъя Л. В. Мамонтова нимо нылпи школа-студия 25 ар тырмонзэ «Милемлы 25!» концертэн пусъёз. Со сярысь ивортэ Филармонилэн пресс-службаез. Кызьы шуэмын ивортонын, ужрадын Россиысь калыкъёслэн кырӟанъёссы чузъяськозы но эктонъёссы возьматэмын луозы. Озьы ик учкисьёсты школа-студилэн «зарни фондысьтыз» номеръёсыз возьмало. Л. В. Мамонтова нимо школаын дышетскисьёс сяна, сцена вылэ потозы кырӟанъя но эктонъя «Италмас» академ кун ансамбль но Пичи Пурга ёросысь эктонъя «Нуныкаос» нылпи коллектив. ВАТСАН Калык эктонъя нылпи школа-студия 1992-тӥ арын Удмурт Элькунысь Калыкъёслэн Эшъяськон Ордензылэн кырӟанъя но эктонъя «Италмас» академ кун ансамблез бордын Россиысь дано артисткаен, Удмуртиысь калык артисткаен Леонора Мамонтоваен кылдытэмын. Али студиен Пётр Овчинников кивалтэ. Тегъёс: Лулчеберет Ижкар Удмуртия Филармония пиналъёс эктон калыкэктонъёс  